Ο **Σέρχι Μαρτίνεθ Κόστα** (γεννήθηκε στο Ρούμπι, στην Ισπανία, στις 10 Μαΐου 1999 ) είναι Ισπανός καλαθοσφαιριστής. Παίζει επιθετικός και η σημερινή του ομάδα είναι η Μπαρτσελόνα του Ισπανικού Πρωταθλήματος (Liga ACB) .

Αθλητική σταδιοδρομία
---------------------

### Πρώτα χρόνια

Ο Σέρχι άρχισε να παίζει μπάσκετ σε ηλικία εννέα ετών όταν οι γονείς του τον ενθάρρυναν να ξεκινήσει το άθλημα του καλαθιού μόλις είδαν τις σωματικές του ικανότητες. Αν και στην αρχή ο Σέρχι ταυτιζόταν περισσότερο με το ποδόσφαιρο, σύντομα θα άφηνε την CEB Σαντ Γιόρδι για να ενταχθεί στην Μπαρτσελόνα .

Ήδη την περίοδο 2015-16, έπαιξε 7 παιχνίδια με την Μπαρτσελόνα B στην 2η Ισπανίας (LEB Oro League).

### Μπαρτσελόνα

Τη χρονιά 2016-7 ήταν μέλος της θυγατρικής Μπαρτσελόνα B, η οποία αγωνιζόταν στη 2η Ισπανίας (LEB Oro), εναλλάσσοντας λίγα λεπτά και στην πρώτη ομάδα στην 1η Ισπανίας (ACB League). 

Με την έλευση του Σαρούνας Γιασικεβίτσιους στον πάγκο της πρώτης ομάδας για την περίοδο 2020-2021, επιβεβαιώθηκε ότι θα υπογράψει με τη θυγατρική, αλλά και ότι θα ενταχθεί δυναμικά στην πρώτη ομάδα.  Την 4η αγωνιστική του Ισπανικού Πρωταθλήματος (ACB League) απέναντι στην Ακούνσα GBC, είχε την καλύτερη του απόδοση μέχρι σήμερα, πετυχαίνοντας 10 πόντους και βαθμό αξιολόγησης (PIR) 17 που ήταν το μέγιστο.  Μέρες αργότερα, έκανε την πρώτη εμφάνισή του σε έναν αγώνα ''κλάσικο'' απέναντι στη Ρεάλ Μαδρίτης την 5η αγωνιστική της Ευρωλίγκας της περιόδου 2020-21. Σε εκείνο το παιχνίδι, ο Σέρχι Μαρτίνεθ σημείωσε 7 πόντους και πήρε 9 ριμπάουντ, αποτελώντας έναν από τους πιο αξιόλογους στη νίκη της ομάδας της Μπαρτσελόνα.  Τον Ιανουάριο του 2021, ήταν ο παίκτης που έπαιξε τα περισσότερα λεπτά για τη Μπάρτσελόνα στο Ισπανικό Πρωτάθλημα (ACB), με μέσο όρο 23,5 λεπτά ανά παιχνίδι.  Ταξίδεψε με την πρώτη ομάδα για το Κύπελλο Ισπανίας (Copa del Rey), όπου τελικά η Μπαρτσελόνα θα κατακτούσε τον τίτλο, παρόλο που δεν πήρε λεπτά συμμετοχής. 

Αφού ολοκλήρωσε την χρονιά 2020-21, ανανέωσε το συμβόλαιό του με την ομάδα του μέχρι το 2024. 

### Εθνικές ομάδες Ισπανίας

Υπήρξε διεθνής με την Ισπανία στην κατηγορία κάτω των 16, μέσω των κατηγοριών κάτω των 17 και κάτω των 18. Στο Παγκόσμιο Πρωτάθλημα Καλαθοσφαίρισης κάτω των 17 του 2016 που διεξήχθη στη Σαραγόσα, συμπεριλήφθηκε στην Ιδανική Πεντάδα του τουρνουά, οδηγώντας την Ισπανία στην 4η θέση. Ο Σέρχι Μαρτίνεθ ηγήθηκε της Ισπανίας στις περισσότερες στατιστικές κατηγορίες, τερματίζοντας 4ος σε πόντους ανά αγώνα και 2ος σε ριμπάουντ σε ολόκληρο το πρωτάθλημα.  

Η πρώτη του κλήση με την εθνική Ισπανίας ήταν στους αγώνες προετοιμασίας τον Ιούνιο του 2021, στο πλαίσιο της προετοιμασίας για τους Ολυμπιακούς Αγώνες του Τόκιο.  Έκανε την πρώτη συμμετοχή του σε αγώνα με το Ιράν και την επανέλαβε λίγες μέρες αργότερα απέναντι στην ίδια ομάδα στο WiZink Center.   Μετά τα δύο πρώτα παιχνίδια, ήταν η πρώτη κομμένη επιλογή του Σέρτζιο Σκαριόλο μαζί με τον Σέμπας Σάιθ .

Διακρίσεις
----------

### Μπαρτσελόνα

* Ισπανικό Πρωτάθλημα (Liga ACB) (1): 2020-2021
* Κύπελλο Ισπανίας (Copa del Rey) (1): 2021 .

### Εθνικές ομάδες Ισπανίας

* 20x20εσ</img> Χάλκινο μετάλλιο στο Ευρωπαϊκό Πρωτάθλημα Παίδων 2014 στη Λετονία .
* 20x20εσ</img> Ασημένιο μετάλλιο στο Ευρωπαϊκό Πρωτάθλημα Νέων Ανδρών 2019 στο Ισραήλ .

### Κατώτερες κατηγορίες

* Πρωτάθλημα Παίδων Ισπανίας (1): 2013-14
* Πρωτάθλημα Παίδων Εθνικής Ισπανίας (1): 2014-15
* Πρωτάθλημα Εφήβων Ισπανίας (1): 2015-16

### Ατομικές διακρίσεις

* Καλύτερη Πεντάδα του Παγκοσμίου Κυπέλλου Εφήβων (1): 2016
* Καλύτερη Πεντάδα Ευρωπαϊκού Πρωταθλήματος Εφήβων (1): 2017

Στατιστικά
----------

### Ισπανικό Πρωτάθλημα

Ενημερώθηκαν στο τέλος της περιόδου 2020-21. 

| Περίοδος | Ομάδα | PJ | PT | MPP | 2P% | 3P% | TL% | RPP | APP | ROB | TPP | PPP | VPP |
| --- | --- | --- | --- | --- | --- | --- | --- | --- | --- | --- | --- | --- | --- |
| 2019-20 | Μπαρτσελόνα | 2 | 0 | 3.5 | .000 | .000 | .000 | 0,0 | 0,0 | 0,0 | .0 | 0,0 | -0,5 |
| 2020-21 | **26** | **8** | **15.2** | **.481** | **.320** | **.786** | **3.0** | **.7** | **.5** | **.2** | **3.7** | **4.8** |
| **Σύνολο** | 28 | 8 | 14.4 | .481 | .320 | .786 | 2.8 | .6 | .5 | .2 | 3.4 | 4.4 |

Βιβλιογραφικές αναφορές
-----------------------

1. ↑  Sergi Martínez, la nueva estrella del Barça ya está aquí
2. ↑  «Sergi Martínez, del filial, en dinámica de primer equipo». SPORT. 24 Αυγούστου 2020. Ανακτήθηκε στις 24 Οκτωβρίου 2020.
3. ↑  «Así fue la explosión de Sergi Martínez ante el Acunsa GBC». Mundo Deportivo. 21 Οκτωβρίου 2020. Ανακτήθηκε στις 24 Οκτωβρίου 2020.
4. ↑  «Sergi Martínez le brinda el clásico al Barça». El País. 23 Οκτωβρίου 2020. Ανακτήθηκε στις 24 Οκτωβρίου 2020.
5. ↑  «Sergi Martínez se convierte en importante en el Barça». Mundo Deportivo. 2 Φεβρουαρίου 2021. Ανακτήθηκε στις 19 Φεβρουαρίου 2021.
6. ↑  «El Unicaja, el primer reto para el Barça en la Copa». FC Barcelona. 11 Φεβρουαρίου 2021. Ανακτήθηκε στις 19 Φεβρουαρίου 2021.
7. ↑  «Sergi Martínez renueva con el Barça hasta 2024». Mundo Deportivo. 28 Ιουνίου 2021. Ανακτήθηκε στις 10 Ιουλίου 2021.
8. ↑  «Sergi Martínez: la perla que ha brillado en el Mundial U17». Diario Marca. 4 Ιουλίου 2016. Ανακτήθηκε στις 11 Ιουλίου 2021.
9. ↑  «Sergi Martínez entra en el quinteto del Torneo». Federación Española de Baloncesto. 3 Ιουλίου 2016. Ανακτήθηκε στις 11 Ιουλίου 2021.
10. ↑  «8 campeones del mundo, regresos de Pau Gasol, Sergio Rodríguez y Álex Abrines y debut de Usman Garuba y Sergi Martínez». Federación Española de Baloncesto. 19 Ιουνίου 2021. Ανακτήθηκε στις 10 Ιουλίου 2021.
11. ↑  «Sergi Martínez debuta com a internacional en el retorn de Pau Gasol». L'Esportiu. 3 Ιουλίου 2021. Ανακτήθηκε στις 10 Ιουλίου 2021.
12. ↑  «España gana por segunda vez consecutiva a Irán». Diario AS. 5 Ιουλίου 2021. Ανακτήθηκε στις 10 Ιουλίου 2021.
13. ↑  «Sebas Saiz y Sergi Martínez, primeros descartes de Scariolo». Mundo Deportivo. 6 Ιουλίου 2021. Ανακτήθηκε στις 10 Ιουλίου 2021.
14. ↑  Estadísticas Sergi Martínez en ACB

Εξωτερικοί σύνδεσμοι
--------------------

* Προφίλ παίκτη στο ACB